Edouard Bouët-Willaumez
Edouard Bouët-Willaumez, 24.4.1808-9.9.1871, fransk flådeofficer og guvernør i Senegal 1842-44. Bouët-Willaumez udforskede i 1836 Senegalflodens øvre løb. Gennem en række aftaler, som undertegnedes i perioden 1838-42, med en række lokale høvdinge på Afrikas vestkyst mellem Cape Palmas i Liberia og Gabonflodens udløb sikrede han Frankrig indflydelse i det vestlige Afrika.